Notum sit omnibus quod domina Virziacensis castri Elizabeth nomine pro terra Gergulii quam Pontius et uxor eius Avelina et Odo frater eiusdem mulieris illuc usque tenuerant dedit eis nummos et panes quos reddere solent homines de Vallurhe et de Quince pro affuiagio silve de Angincurt et dedit eis fuiagium de Sesroith et sex sextarios annone in valle Virgiaci et unum quartarium et terram Amieti de Methri exceptis vineis et dimidium molendinum Durandi cum terra eidem molendino pertinenti vel X solidos si molendinum nequit quietum facere. Dedit etiam eis iusticiam illam quam habebat in Alnulpho de Puisath et quietum clamavit Deo de placito generali ita quod et Arnulphus et qui in eadem manebit quietus erit inde a domina et a Pontio. Hec dedit eis domina ut Gergulium redderent liberum Deo et Sancte Marie Cisterciensi. Pro quo etiam et Hugo Albus dedit eis hoc quod habebat in decima de Nuiz pro redemptione anime sue. Insuper dedit eis domina duos equos et IIIIor libras et X solidos et nodellum aureum. Kalendis igitur aprilis in castro Virgiacensi apud sanctum Dionisium coram clericis et militibus castri et alio populo. Reddiderunt idem Pontius et Odo et Avelina totam terram de Gergulio in manu domine ita quod omnino nichil sibi retinuerint nisi forte si idem Pontius proprios porcos non alienos ponere voluerit in silva ponet absque datione mercedis et si domum propriam in Virgiaco vel in Tarnant edificare voluerit accipiet ligna in silva Gergulii. Dedit etiam idem Pontius pro anima sua predicto monasterio unum mansum quod in Gergulio emerat de proprio censu. Diffinitum est etiam ut si forte domina vel heres eius Pontio et Odoni vel heredibus eorum aliquo tempore voluerint facere de hiis iniuriam non revertentur pro hoc ad recuperandum super Gergulium vel in rebus monasterii sed semper ad eamdem dominam vel ad heredes eius. Hoc concesserunt et ut scripto firmaretur iusserunt. Domina vero receptam terram Gergulii ex integro reddidit eam totam integre et pure nil sibi penitus retentans Sancte Marie Cisterciensi in manus monachorum eiusdem loci Johannis de Nevelonis pro anima sua et antecessorum suorum presentibus et videntibus et audientibus testibus subscriptis : Henrico archipresbitero et canonicis Henrico, Ariero, Gisleberto, Leibaudo Crasso et filiis eius Setfrido et Guidone et Odone. Sunt etiam testes : Hugo Albus et Arnulphus Cornutus et filius eius Renauldus, Odo de Nuilly, Rofridus de Ursentis, Bernardus de Porta cum duobus filiis suis Galterio et Belesino, Acardus prepositus, Richardus Palmerius, Robertus, Guido, Arnulphus. Post hec Geobertus filius predicti Pontii et Aveline conquestus est de venditione antedicte terre Gergulii dicens se hoc factum numquam laudasse paterque eius et mater et ipsemet eodem tempore conquesti sunt de terra Britiniaci fundi et Giminiaci dicentes se numquam laudasse donum quod Odo Richi miles Virgiacensis castri et Petrus manischaldus ac frater eius Renauldus monachis Cisterciensis ecclesie de predictis terris fecerunt. Nam hactenus has terras de ipsis tenuisse dixerunt ante scriptum Odonem et ceteros supranominatos propter quos clamores monachi predicti dederunt eis XX solidos et fustanium unum et ipsi videlicet Pontius et Avelina et filii eorum Geobertus et Renaudus et Acherius ac soror illorum Ysabel nomine laudaverunt monachis venditionem seu donum predictarum terrarum. Nam sorores eorum Aldevius et Amengardis tunc temporis erant inscie et pro nimia puericia necdum fari valentes. Indulserunt etiam illa die quicquid de terris vel pratis seu silvis vel de aliqua re magna vel parva de monachis illis hactenus conquerebantur. Huius autem indulgentie seu concessionis donum super altare Sancte Marie apud Cistercium posuerunt Pontius predictus et Odo cognomento Viridis avunculus sepedicti Geoberti, pro se et Geoberto et fratribus eius. Et hii sunt testes : Theobaldus capellanus, Robertus de Nuiz, Valterius presbiter, Hugo Bulgum, Leobaudus de Manni, Hugo Albus, Guido et Milo filii Hugonis predicti, Arnulphus Fortunatus, Odo molendarius. Sciendum est quod Humbertus et Hugo et Ulricus fratres dimiserunt monachos liberos ex toto ab omnimoda querela qua eos de fundo Gerguliaco inquietaverunt et hii sunt testes : Stephanus abbas eiusdem loci et Hugo cellerarius cognomento Pauper et Walo capellanus de Giliaco et Guillelmus nepos eius et Symon et plures alii. Pontius de castro Brasiacensi et mulier eius et filii ac filie pacem fecerunt cum monachis de clamore quem de fundo Gerguliaco habuerunt et terram illam in terris, in silvis et pratis liberrimam eis dimiserunt et hii sunt testes : Helisabet domina Virgiacensis castri, domnus quoque Garnerius de Sombernon et Arbertus, Dodo de Marriniaco, Odo Viridis, Hugo Albus, Olibertus prepositus. Albertus de Sombernont quicquid in fundo Gerguliaco hactenus possederat laudante uxore sua libere monachis dimisit quod domnus Garnerius de Somberomom et vidit et audivit.